**Darba grupas publisko ūdeņu apsaimniekošanas un izmantošanas kārtības noteikšanai**

**SANĀKSMES PROTOKOLS**

2023. gada 23.februārī

*Sēde notiek attālināti, izmantojot elektroniskos saziņas līdzekļus videokonferences (attēlā un skaņas) režīmā*.

Sanāksmi vada:Mariss Martinsons

Sanāksmi protokolē: Inga Švarce

Sanāksmē piedalās:

Mariss Martinsons, Edgars Sliede, Miķelis Cinis, Aivars Grikmanis, Raimonds Garenčiks, Gints Dzirkalis, Jānis Brants, Gatis Miglāns, Andrejs Valters, Raitis Kubuliņš, Aivars Buls, Daiga Konrāde, Lelde Rostoka, Irēna Rimeika – Mežule, Kaspars Slavinskis, Valērijs Bulāns, Sandis Tomsons, Armans Svētiņš, Inga Švarce.

M.Martins paziņo par darba tiesisko attiecību izbeigšanu ar Ādažu novada pašvaldību un ierosina par grupas vadītāja vietnieku iecelt Edgaru Sliedi. Darba grupas dalībnieki piekrīt par grupas vadītāja vietnieku iecelt Edgaru Sliedi

Darba grupa pārrunā iesūtītos priekšlikumus, taču vienojas, ka katru ieteikumu pašlaik neizskatīs sīkāk.

E.Sliede aicina vienoties par tālāko darba gaitu, izsakot priekšlikumu, ka ūdenstilpju izmantošanas noteikumu melnrakstu jāsagatavo līdz 8. marta Attīstības komisijas sēdei. Noteikumu pamatā būs jau bijušā Carnikavas novada pašvaldības izveidotie saistošie noteikumi par ūdenstilpju izmantošanu, tie tiks koriģēti un grozīti, lai atbilstu visam Ādažu novadam.

G.Miglāns piekrīt par jautājuma iekļaušanu Attīstības komitejas darba kārtībā, taču vairāk kā informatīvu ziņojumu būtu jāuzstājas, nevis noteikumu 1.redakciju.

E.Sliede piemin Siguldas novada pašvaldības piemēru attiecībā uz kuģošanu novada ūdenstilpēs - tā ir atļauta, izmantojot pašvaldības caurlaides, bet nav minēti kritēriji, kā šīs caurlaides iegūst un aicina uzlabot/izlabot citu priekšlikumus, lai veidotu kopīgu redzējumu.

Darba grupa debatē, vai saistošie noteikumi skars galvenokārt abus Baltezerus, vai visas novadā esošās ūdenstilpes. G.Dzirkalis vēlas pārliecināties, par kurām ūdenstilpnēm tiks veidoti noteikumi, jo problēmas nav tikai ar Baltezeru izmantošanu, bet arī ar citām ūdenstilpēm, pagājušo gadu saskarās ar tām arī citos ezeros. E.Sliede atbild, ka darba grupā tiek apspriesti visi novadā esošie publiskie ūdeņi.

A.Grikmanis iesaka saistošajos noteikumos iekļaut punktu par peldbūvēm un citiem objektiem uz/pie ūdens, arī par nomas kārtību jāraksta, lai gan šobrīd mums tādas nav (iznomāt teritorijas laipām).

R.Garenčiks informē, ka bijis apsekot ezerus (Lielo un Mazo Baltezeru). Iedzīvotāji no vienas puses prasa, lai tiktu uzturēta kārtība šajos ezeros – tiktu kontrolēts ātrums, laipu sakārtošana, atkritumu savākšana. No otras puses - ezeriem ir 10 m tauvas josla, kurā nedrīkst neko būvēt, arī ne žogus.

R.Kubuliņš, G.Dzirkalis, E.Sliede un A.Buls diskutē par drošības veicinošu pasākumu izmaksām pie/uz visām novadā esošajām ūdenstilpēm vasaras sezonā. Līdz attīstības komitejas sēdei vajag aptuveni aprēķināt.

A.Buls aicina pirms attīstības komitejas izrunāt un izmest ārā nevajadzīgo no noteikumiem un tad tikai rādīt sēdē, turklāt sagatavot 2 variantus.

R.Kubuliņš, K.Slavinskis, A.Bulss, E.Sliede diskutē par aizliegumu visiem motorizētiem transportlīdzekļiem braukt ezeros, vai nu jābūt pastāvīgai uzraudzībai vai arī, ja var braukt ar mehanizētiem ūdenstransporta līdzekļiem, tad jānosaka kaut kādi ierobežojumi un noteikumi. K.Slavinskis atgādina, ka Ādažu ilgtspējīgā stratēģijā ir jau pateikts par ūdens izmantošanu, un darba grupā izskanējušie priekšlikumi ir daļēji pretrunās ar šo stratēģiju. E.Sliede informē, ka neatbilstība stratēģijai ir tikai daļēja. Ir nepieļaujam ūdens uzduļķošana. Stratēģija tomēr nav arī vienīgais avots, uz kā balstīt noteikumu izstrādi.

A.Valters aicina piesaistīt noteikumu izstrādei kādu juristu, kas arī palīdzētu ievērot pārējos likumus attiecībā uz Mazo un Lielo Baltezeru, lai saprastu, cik lielā mērā pašvaldība var ierobežot, tā teikt, cilvēku rīcību šajos ezeros un, lai tie būtu samērīgi sabiedrības interesēm un vai noteikumi būs pamatoti un nebūs pretrunā ar citiem likumiem. Lai beigās nav tā, ka VARAM var šos noteikumus likt atcelt, līdzīgi kā tas bija ar Rīgas pašvaldības noteikumiem par Rīgas kanāla izmantošanu.

Darba grupa diskutē par aizliegumu pārvietoties ar mehanizētajiem ūdenstransporta līdzekļiem ezeros un ezeru aizaugšanu. E.Sliede - zinātnieku un speciālistu viedoklis nav vienots, ka tieši nebraukšana ar mehāniskajiem ūdens transportlīdzekļiem veicina ezera augšanu. Šī problēma veidojas lielā mērā no notekūdeņu ieplūšanas ezerā, fosfora daudzums un skābekļa daudzums ūdenī. Viens no risinājumiem būtu boju izvietošana konkrētos ezera posmos. LRostoka -atgādina, ka hierarhiski augstākais teritorijas plānošanas dokuments pašvaldībā ir ilgtspējīga stratēģija. Tur ir norādīts, ka Mazajā Baltezerā ir aizliegts grunts celšana uz augšu vai kulšana, vai uzduļķot, jo tā ezera ūdens tiek izmantos mākslīgā gruntsūdeņu krājumu papildināšanai un ezera pamatne darbojas kā filtrs. Tas ir obligāti jāņem vērā izstrādājot saistošos noteikumus.

D.Konrāde uzskata, ka ir jāsarga daba pie Mazā Baltezera. Ir jāskatās no ilgtspējīgas puses un ES ir ieviesusi Zaļo kursu, kura ietvaros teikts, ka šādi dabas objekti ir jāsargā. Te esot 7 putnu sugas, kas iekļautas sarkanajā grāmatā, kuras ligzdo pie ezera. Būtu jāaizliedz jaunos sporta veidos ezeros, kas traucē šiem putniem ligzdot. Būtu jānoskaidro putnu ligzdošanas periodu un atkarībā no tā veikt ierobežojumus, piemēram, atļaut tikai lēnām braukt gar šīm vietām.

E.Sliede atzīmē, ka Valsts kontrole saistošo noteikumu izstrādē neparedz aizliegšanu, bet prasa sakārot noteikumus.

R.Kubuliņš, D.Konrāde. E.Sliede, A.Svētiņš, J.Brants, I. Rimeika – Mežule turpina diskutēt par motorizētajiem ūdens transporta līdzekļiem. R.Kubuliņš – drīkst braukt ar motorlaivām, un kur nedrīkst, salikt bojas. Jo ezers ir publisks. D.Konrāde - balasta laivas ir domātas okeānam, nevis ezeriem. Ezers ir domāts rekreācijai un motosports nav rekreācijas veids, bet gan laivošana ir. E.Sliede - jāizvērtē dažādi kritēriju, kurus tad noteikumos būtu jāiestrādā

A.Grikmanis ierosina strādāt pie atsevišķu speciālu izmantošanas noteikumu sastādīšanu tieši Mazajam Baltezeram, jo neredz kā savilkt visus viedokļus kopā un attiecināt uz visām ūdenstilpēm novadā. Līdzīgi kā citur ir izveidoti, piemēram, Liepājas speciālā ekonomiskā zona.

Sanāksmes vadītājs M.Martinsons

Protokolētāja I.Švarce